ספור טיול רגועים (קא"ו) – יוני 2006

כל פעם שקרין ואני מוצאים עצמנו בסיום טיול דו-יומי אנחנו מסתכלים אחד לשני בעיניים במבט עייף עד מותש ומבטיחים לעצמנו שזה הטיול הדו-יומי האחרון שנהיה מעורבים בהכנתו.

הפעם קרין היתה זו ששברה השנה את ההבטחה – זה קרה בתחילת השנה, ביום חורף קר, כשהתברר לה שאבי אחד הילדים בגן של זיו הוא מדריך טבע ימי.

באותו יום היא חזרה מאוששת, עם עיניים בורקות, תפוח לזיו בשקית ורעיון לטיול דו-יומי בראש.אז הסתכלתי לה בעיניים והבנתי שאנו (שוב) הולכים לעשות את זה.

טלפונים, תכנונים ורישומים לתוך הלילה, סיור הכנה כפול, עוד טלפונים, עוד תכנונים ורישומים לתוך הלילה, הכנות והתרגשות לקראת היומיים של  הטיול.

ואז הכיף התחיל לזרום מהבוקר: אופנועים וקטנועים יפים, אנשים ונשים , נופים ברמת הנדיב סמוך לזיכרון יעקב, האופנוע שלי מזמזם בשקט כדי לא להפריע לאיש הקטן לספוג את כל זה.

חוף אכזיב מנצנץ בשמש השוקעת כשהדו"גים מוכנסים לאזור הקמפינג ובינות לעצים הופכים לפסלים סביבתיים. וחנן המדריך, כמו שלמה המלך, רואה ויודע כל חי, כל חרק ,צמח ודג על כל צעד.

ובאותו הרגע  שחנן הושיט יד לשום מקום על הקרקע ובידו הופיע חומט נחשוני – משהו בין לטאה ונחש,זעיר ומתפתל , ידעתי שעבור הרגע הזה – היה שווה.

כתב: אלחנן שרון

טיול קא"ו יוני 2006 - תודות 

תודות:
- פרסום הטיול: אורן קוסלובסקי (www.riders.co.il) , יובל קנון ופורום האופנועים שלYNET 
(http://www.ynet.co.il/home/0,7340,L-2419-14563,00.html( 
- תאום ארוח ומסעדות: קרין כהן
- חובש: ז'ק סודאי
- רעיון מקורי ליעד הטיול: קרין כהן
- מובילה (בשיתוף): קרין כהן
- מאסף: איציק חיים ודובי פלד
- מרשלים: דניאל שחר, ורד קוק ויובל קוק 
-  תמיכה לוגיסטית –  רוני פרגר
-  הערות קונסטרוקטיביות: דובי פלד
- ווסטים – חברת תמיג, יבואנית צמיגי PIRELLI METZELER
ואם שכחתי מישהו - סליחה 

אלחנן שרון